पाएं अपने शहर की ताज़ा ख़बरें और फ्री ई-पेपरडाउनलोड करें
शहर के अस्पतालों में बेड लगभग फुल हो चुके हैं। लेकिन अब मिनी कोविड केयर सेंटरों से व्यवस्था में सुधार हो सकेगा। जिन लोगों को बेड नहीं मिल पा रहे हैं, उनको भी इन सेंटरों के जरिए ट्रीटमेंट मिल पाएगा। प्रशासन की अपील पर कई संस्थाएं मुश्किल समय आगे आई हैं और अलग-अलग जगहों पर कोविड सेंटर शुरू कर रही हैं।
ये राहत की खबर भी है क्योंकि प्रशासन ने अब ये कंडीशन भी रख दी है कि जो भी संस्था जितने बेड का कोविड केयर सेंटर शुरू करेगी, उसके 80% बेड आॅक्सीजन फैसेलिटी के होंगे ताकि जो गंभीर मरीज होंगे, उनके इलाज में दिक्कत न आए।
नोडल अफसर यशपाल गर्ग (आईएएस) ने बताया कि जो भी संस्था सेंटर शुरू करना चाहती है, उसे 80 फीसदी बेड आॅक्सीजन फैसेलिटी के साथ तैयार करने होंगे। हालाकि, प्रशासन की तरफ से यह इंतजाम जरूर किया है कि उनके सिलेंडर्स उन्हीं वेंडर्स से रीफिल हो सकेंगे जो सरकारी अस्पतालों के कर रहे हैं। पहले से तय दाम पर ही रीफिलिंग होगी, लेकिन ये खर्चा सेंटर्स को चलाने वाली संस्थाओं को उठाना पड़ेगा।
नोडल अफसर ने बताया कि 150 बेेडेड कोविड केयर सेंटर शुरू करने को और मंजूरी दे दी गई है। बाल भवन में श्री गुरु ग्रंथ साहिब सेवा सोसायटी ने 50 बेडेड सेंटर शुरू किया गया है, यहां पर 40 बेड आॅक्सीजन फैसेलिटी के साथ है। इस सोसायटी ने बेहतरीन सुविधाएं यहां शुरू की हैं।
इसको देखते हुए प्रशासन ने पीजीआई स्थित इंफोसिस सराय बिल्डिंग में भी इस संस्था को जगह दी है। यहां पर संस्था अब 100 बेेडेड कोविड सेंटर शुरू करेगी। सोसायटी की तरफ से कहा गया है कि वे जल्द से जल्द इस सेंटर को शुरू कर देगी और शुरू में यहां 80 बेड आॅक्सीजन फैसेलिटी के साथ होंगे।
इसके अलावा बी स्योर प्राइवेट लिमिटेड के सीईओ को अरबिंदो स्कूल सेक्टर-27ए में कोविड केयर सेंटर बनाने की मंजूरी दी है। यहां पर 25 बेड का सेंटर तैयार किया जाएगा। इसके अलावा तीसरा सेंटर सेक्टर-8 के गवर्नमेंट गर्ल्स सीनियर सेकेंडरी स्कूल के बेडमिंटन हाॅल में शुरू किया जाएगा। इस सेंटर को चलाने के लिए श्री सत्य साईं ग्रामीण जागृति को मंजूरी दी गई है। जो यहां 50 बेडेड कोविड सेंटर शुरू करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn